Patvirtinta:

 Plungės lopšelio-darželio „Nykštukas“ direktoriaus 2019 m. rugsėjo 4 d. įsakymu Nr.V1-18

Nauja redakcija įsakymas 2023 m. spalio 12 d. įsak. Nr. V1-54.

 Nauja redakcija įsakymas 2024 m. vasario 21 d. įsak. Nr. V1-19

**PLUNGĖS LOPŠELIO–DARŽELIO „NYKŠTUKAS“ MOKINIŲ LANKOMUMO UŽTIKRINIMO, LANKOMUMO APSKAITOS IR NELANKYMO PREVENCIJOS PRIEMONIŲ VYKDYMO APRAŠAS**

**I. BENDROSIOS NUOSTATOS**

 1. Plungės lopšelio-darželio „Nykštukas“(toliau Mokyklos) ugdytinių lankomumo apskaitos ir nelankymo prevencijos priemonių vykdymo aprašas (toliau Aprašas) nustato mokinių besimokančių pagal priešmokyklinio ugdymo programą ir besiugdančių pagal ikimokyklinio ugdymo programą, praleistų mokymosi, ugdymosi dienų apskaitą, pateisinimo galimybes, informavimo apie neatvykimą į mokyklą laiką ir būdus, mokyklos veiksmus užtikrinant punktualų ir reguliarų mokyklos lankymą.

 2. Tvarkos aprašas parengtas vadovaujantis Lietuvos Respublikos švietimo įstatymu, Lietuvos Respublikos švietimo, mokslo ir sporto ministro 2023 m. rugpjūčio 29 d. įsakymu Nr.V-1112 patvirtintu mokinių, besimokančių pagal bendrojo ugdymo programas, Plungės rajono savivaldybės **tarybos 2019 m. spalio 31 d. sprendimu Nr. T1-248 „Dėl mokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“**

3. Aprašo tikslai.

3.1. Tėvų pageidavimu vaikus ugdyti pagal ikimokyklinio ugdymo programą. Vaikams, patiriantiems socialinę riziką, užtikrinti privalomą ugdymą.

3.2. užtikrinti vaiko parengimą mokyklai, jo nuoseklų ir stropų mokymąsi, mokymosi užduočių atlikimą pagal priešmokyklinio ugdymo programą

 3.3. gerinti Mokyklos mokinių, ugdymo(si), mokymo(-si) kokybę ir didinti ugdymosi, mokymosi motyvaciją;

 3.4. vykdyti mokinių Mokyklos nelankymo prevenciją;

3.5. ugdyti tėvų sąmoningumą užtikrinant vaikų teisę į ugdymą (si), mokymą(si).

**II LANKOMUMO APSKAITOS VYKDYMAS MOKYKLOJE**

 4. Vaikų užsiėmimų lankomumas žymimas dienyne „Mūsų darželis“.

 5. Grupės pedagogo funkcijos:

 5.1. vykdyti lankomumo stebėseną savo grupėje;

 5.2. bendradarbiauti su ugdytinių tėvais, įstaigos administracija, vaiko gerovės komisija, kitais darbuotojais sprendžiant iškilusias mokinio Mokyklos nelankymo problemas;

 5.3. mokiniui neatvykus į Mokyklą, kai apie tai nėra informuota ugdymo įstaiga, tą pačią dieną išsiaiškinti neatvykimo priežastis ir prireikus apie tai informuoti Mokyklos administraciją mokyklos nustatyta tvarka.

**III PRALEISTŲ DIENŲ PATEISINIMAS**

 6. Praleistos dienos pateisinamos tėvų, (globėjų, rūpintojų), raštu ikimokyklinio ugdymo grupėje:

 6.1. vaiko ligos laikotarpiu informavus grupės auklėtoją bei pateikus prašymą pirmą dieną atėjus į Mokyklą po vaiko ligos (priedas Nr. 1);

 6.2. tėvų, (globėjų, rūpintojų) prašymu dėl asmeninių priežasčių. Prašymas pateikiamas 1 d. iki vaiko nelankymo dienos 11 val. (priedas Nr. 2).

 7. Praleistos dienos pateisinamos tėvų, (globėjų, rūpintojų) raštu priešmokyklinio ugdymo grupėje:

 7.1. Mokinio ligos laikotarpiu informavus grupės pedagogą bei pateikus prašymą pirmą dieną po vaiko ligos (priedas Nr. 1.);

 7.2. tėvų (globėjų, rūpintojų) prašymu dėl asmeninių priežasčių iki 3 dienų (Prašymas pateikiamas 1 d. iki vaiko nelankymo dienos 11 val. (priedas Nr. 2);

 7.3. bendrojo ugdymo mokyklų atostogų metu pateikus prašymą. Prašymas pateikiamas prieš atostogas 1 d. iki vaiko nelankymo dienos 11 val. (priedas Nr. 2).

 8. Dienų pateisinimas dėl priešmokyklinio ugdymo ugdytinių išvykų su tėvais (globėjais, rūpintojais):

 8.1. prieš išvykstant priešmokyklinio ugdymo grupės mokiniui į kelionę, mokinys ir jo tėvai (globėjai) privalo pasirūpinti, jog mokinys savarankiškai išmoktų praleistas temas ir joms tinkamai pasiruoštų. Priešmokyklinio ugdymo pedagogai mokiniui arba jo tėvams (globėjams) suteikia informaciją apie planuojamas užduotis, temas.

 10. Grįžus mokiniui po ligos, tėvai teikia prašymą (priedas Nr. 3) mokyklai dėl visiško arba dalinio atleidimo nuo kūno kultūros pamokų ar sporto užsiėmimų. Tėvai paskutinio vizito pas gydytoją metu privalo išsiaiškinti, kuriam laikotarpiui mokinys gali būti atleistas nuo minėtų užsiėmimų.

**IV BAIGIAMOSIOS NUOSTATOS**

 11. Tvarką, aprobuotą Mokyklos taryboje tvirtina Mokyklos direktorius.

 12. Mokinių nelankymo priežastys yra konfidenciali informacija, todėl negali būti viešinamos tretiesiems asmenims. Asmenims pažeidus šį punktą, taikomos priemonės vadovaujantis LR teisės aktų nustatyta tvarka.

 13. Nesilaikant arba piktnaudžiaujant Aprašo nuostatomis, taikomos priemonės numatomos LR teisės aktuose.

 14. Nepateikus pateisinimo dokumento iki mėnesio paskutinės darbo dienos 13 val., praleistos dienos laikomos nepateisintomis ir už jas skaičiuojamas mokestis Plungės raj. Savivaldybės tarybos nustatyta tvarka.

 15. Šis aprašas skelbiamas mokyklos tinklalapyje.

 16. Informuoti Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos apie atvejus, kai mokinio tėvai (globėjai, rūpintojai) neužtikrina vaiko pareigos mokytis iki 16 metų

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_